Το δωμάτιο το χρησιμοποιήσαμε ουσιαστικά μόνο για ύπνο αφού οι υποχρεώσεις στην Αθήνα ήταν πολλές. Γενικά είναι ένα καλό και περιποιημένο δωμάτιο και οι κύριες με τις οποίες ήρθα σε επαφή ήταν πολύ ευγενικές και φιλόξενες, ωστόσο πουθενά στην πλατφόρμα δεν έγραφε πως το δωμάτιο είναι στο υπόγειο της πολυκατοικίας! Αυτό το αναφέρω γιατί ουσιαστικά αυτό μας επηρέασε αρκετά ειδικά κατά την διάρκεια της νύχτας αφού δεν υπήρχε φυσικός καθαρός αέρας. Θα ήθελα λοιπόν να επισημάνω πως εκτός των παραπάνω, αντιμετωπίσαμε ακόμα δύο βασικά προβλήματα κατά την διάρκεια της διαμονής μας. 1) Η υγρασία στο δωμάτιο ήταν αρκετή και το κλιματιστικό στην ρύθμιση του αφυγραντήρα δεν έκανε καμία διαφορά στην ατμόσφαιρα και 2)το κλειδί της εξωτερικής πόρτας δεν λειτουργούσε με αποτέλεσμα να προσπαθούμε περίπου 10 λεπτά για να ανοίξουμε την πόρτα, αργά την νύχτα, όταν γυρίσαμε από νυχτερινή έξοδο!